Diari Oficial de la Generalitat Valenciana


Sumari del DOGV 3485, del 30-04-1999 (1999/3949)

ORDRE de 28 d'abril de 1999, de la Conselleria de Cultura, Educació i Ciència, complementària de l'Ordre de desplegament del Reglament Orgànic i Funcional del dit departament.
-------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/04/28/(1)/dof/vci/html**

### Dades del document

Número de DOGV
:   3485

Data del DOGV
:   30-04-1999

Secció del DOGV
:   I. DISPOSICIONS GENERALS

Número del document
:   1999/3949


Data del document
:   28-04-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * Conselleria Cultura, Educació i Ciència
    * legislació
    * reglament intern
    * administració regional

ORDRE de 28 d'abril de 1999, de la Conselleria de Cultura, Educació i Ciència, complementària de l'Ordre de desplegament del Reglament Orgànic i Funcional del dit departament. [1999/X3949]
  
Per Decret 31/1997, de 26 de febrer, del Govern Valencià, es va establir el Reglament Orgànic i Funcional de la Conselleria de Cultura, Educació i Ciència; posteriorment modificat per Decret 293/1997, de 25 de novembre, i per Decret 1/1998, de 13 de gener, ambdós del Govern Valencià.
  
En l'Ordre de 7 d'abril de 1999, de la Conselleria de Cultura, Educació i Ciència, de desplegament del Reglament Orgànic i Funcional de dit departament, es determinen les unitats administratives de nivell orgànic de servei i s'assignen les funcions que han d'exercir les distintes àrees i serveis.
  
L'execució per esta Conselleria del que disposa la Llei 31/1995, de 8 de novembre, de Prevenció de Riscos Laborals, requerix la creació d'una unitat administrativa amb rang de servei.
  
Per tot això, i fent ús de les facultats que em conferix l'article 35.e) de la Llei 5/1997, de 26 de febrer, del Govern Valencià, i la disposició final primera del Decret 32/1997, de 26 de febrer, del Govern Valencià,
  
ORDENE
  
Primer
  
Es crea el Servei de Prevenció de Riscos Laborals del Sector Docent, al qual correspon desplegar i executar les activitats de prevenció, d'assessorament i de suport en matèria de riscos laborals, amb la finalitat de garantir l'adequada protecció de la seguretat i la salut del personal docent de la Conselleria de Cultura, Educació i Ciència.
  
Segon
  
El Servei de Prevenció de Riscos Laborals del Sector Docent quedarà adscrit a la Direcció General de Personal, sota la dependència orgànica i funcional de l'Àrea de Personal Docent.
  
DISPOSICIONS FINALS
  
Primera
  
Es faculta el subsecretari de Cultura, Educació i Ciència, i també el director general de Personal d'esta Conselleria, perquè, en l'àmbit de les seues respectives competències, dicten les resolucions necessàries per a l'acompliment i execució de la present ordre.
  
Segona
  
La present disposició entrarà en vigor el mateix dia que es publique en el Diari Oficial de la Generalitat Valenciana.
  
València, 28 d'abril de 1999
  
El conseller de Cultura, Educació i Ciència,


Còpia Permalink ELI